**PROCES – VERBAL**

**încheiat astăzi, 01.10.2019**

**cu ocazia completării Biroului Electoral Județean nr. 16 Dâmbovița**

**cu reprezentanții partidelor politice neparlamentare**

Prin procesul-verbal nr. 8191/04.09.2019, încheiat la Tribunalul Dâmbovița, s-a consemnat rezultatul tragerii la sorți pe funcții, pentru cei trei judecători care au intrat în componența Biroului Electoral Județean Dâmbovița, așa cum este prevăzut de art. 18 alin. (2) din Legea nr. 370/2004 pentru alegerea Preşedintelui României, republicată. Astfel, au fost desemnați:

- d-nul Erculescu Narcis – judecător – președinte;

- d-na Diaconescu Mihaela – judecător – locțiitor;

- d-na Ștefan Florina – Doina – judecător – membru.

Potrivit Hotărârii A.E.P. nr. 31/06.09.2019 a fost desemnată ca membru în Biroul Electoral Județean Dâmbovița, dna. Cosma Alice. În conformitate cu prevederile art. 18 alin. (2) din Legea nr. 370/2004 și ale pct. 21 din H.G. nr. 630/2019 privind aprobarea Programului calendaristic pentru realizarea acţiunilor necesare pentru alegerea Preşedintelui României în anul 2019, în data de 07.09.2019, s-a completat Biroul Electoral Județean Dâmbovița nr. 16, cu reprezentantul A.E.P. - dna. Cosma Alice, potrivit procesului – verbal nr. 3/07.09.2019.

În conformitate cu prevederile art. 18 alin. (3) din Legea nr 370/2004 pentru alegerea Președintelui României, republicată, cu modificările şi completările ulterioare, ***în termen de 24 de ore de la completarea birourilor electorale judeţene cu reprezentanţii propuşi de partidele politice parlamentare care au propus candidaţi, acestea se completează de către preşedintele biroului electoral judeţean cu reprezentanţii celorlalte formaţiuni politice care au propus candidaţi***.

Potrivit Circularei nr. 320/30.09.2019 a Biroului Electoral Central, formațiunile politice parlamentare care au propus candidați și cu ai căror reprezentanți s-a completat biroul electoral județean în prima etapă sunt:

* Partidul Social Democrat;
* Partidul Mișcarea Populară;
* Partidul Național Liberal;
* Alianța USR PLUS;
* Uniunea Democrată Maghiară din România.

Astfel, conform Procesului-verbal nr. 296/C/BEC/P/2019 din 27.09.2019 privind constatarea rămânerii definitive a candidaturilor și a semnelor electorale la alegerile pentru Preşedintele României din anul 2019, formațiunile politice care nu sunt reprezentate in Parlament și au propus candidați sunt următoarele:

1. DREAPTA LIBERALĂ
2. ALIANȚA UN OM
3. PARTIDUL PUTERII UMANISTE
4. ALTERNATIVA PENTRU DEMNITATE NAȚIONALĂ
5. PARTIDUL NAȚIUNEA ROMÂNĂ
6. PARTIDUL NOUA ROMÂNIE
7. PARTIDUL NEAMUL ROMÂNESC

Potrivit dispozițiilor tezei I a art. 18 alin. (3) din Legea nr. 370/2004, republicată, cu modificările și completările ulterioare, în termen de cel mult 48 de ore de la rămânerea definitivă a candidaturilor, fiecare formaţiune politică care a propus candidat comunică biroului electoral judeţean numele şi prenumele reprezentantului său.

Au fost desemnați din partea partidelor politice neparlamentare, conform prevederilor art. 18 alin. (3) din Legea nr. 370/2004, pentru a face parte din Biroul Electoral Județean nr. 16 Dâmbovița, următoarele persoane:

- dl. Niță Ionuț - reprezentant ALDE, conform adreselor nr. 61/26.09.2019 și 61/26.09.2019/1, înregistrate la BEJ nr. 16 Dâmbovița sub nr. 15/26.09.2019, respectiv, nr. 16/27.09.2019;

- dna. Sima Cristina – reprezentant PRO România, conform adresei nr. 798/27.09.2019, înregistrată la BEJ nr. 16 Dâmbovița sub nr. 18/27.09.2019;

- dl. Niță Ionuț - reprezentant Alianța Un Om, conform adresei din data de 28.09.2019, înregistrată la BEJ nr. 16 Dâmbovița sub nr. 26/28.09.2019;

- dl. Tîrcă Niculae – reprezentant Partidul Neamul Românesc, conform adresei înregistrate la BEJ nr. 16 Dâmbovița sub nr. 22/28.09.2019;

- dl. Iancu Avram – reprezentant Dreapta Liberală, conform adresei înregistrate la BEJ nr. 16 Dâmbovița sub nr. 20/27.09.2019;

- dl. Florin Toader – reprezentant Partidul Alternativa pentru Demnitate Națională, conform adresei nr. 52/28.09.2019, înregistrată la BEJ nr. 16 Dâmbovița sub nr. 27/29.09.2019;

- dl. Mircea Vasile – reprezentant Partidul Noua Românie, conform adresei înregistrate la BEJ nr. 16 Dâmbovița sub nr. 30/29.09.2019;

- dl. Costel Atudorei – reprezentant Partidul Națiunea Română, conform adresei nr. 40/29.09.2019, înregistrată la BEJ nr. 16 Dâmbovița sub nr. 31/29.09.2019;

Totodată, prin adresa nr. 799/01.10.2019 Alianța electorală UN OMa comunicat numele și prenumele reprezentantului său în BEJ nr. 16 Dâmbovița, ***în persoana d-nei Sima Cristina***. Această nominalizare nu poate fi luată în considerare fiind depusă după termenul limită de comunicare, respectiv 30.09.2019.

Având in vedere faptul că, potrivit prevederilor art. 18 alin. (1) din Legea nr. 370/2004, republicată, cu modificările și completările ulterioare, biroul electoral județean poate avea in componență cel mult 7 reprezentanți ai formațiunilor politice, iar numărul reprezentanților partidelor politice parlamentare cu care Biroul Electoral Județean nr. 16 Dâmbovița s-a completat deja, potrivit art. 18 alin. (3) din aceeași lege, este de 5, rezultă că în această ultimă etapă de completare, în componența Biroului Electoral Județean nr. 16 Dâmbovița vor intra încă 2 reprezentanți ai partidelor neparlamentare care au candidați.

Ținând cont de faptul că pot desemna reprezentanți numai formațiunile politice care au propus candidați, iar ALDE și Partidul Pro România participă la alegerile pentru Președintele României din anul 2019 ca parte a Alianței Electorale UN OM, potrivit deciziei BEC nr. 3/D/03.09.2019, numai Alianța Electorală UN OM poate propune reprezentanți pentru completarea biroului electoral județean, urmând a fi luată în considerare propunerea formulată în termenul legal, înregistrată sub nr. 26/28.09.2019.

Văzând că au fost comunicați, în termenul legal, reprezentanți din partea unui număr de șase partide neparlamentare/alianțe electorale care au propus candidați, este necesară tragerea la sorți, dintre acestea, a celor 2 formațiuni politice care au candidați la alegerile pentru Președintele României din anul 2019 și care vor completa Biroul Electoral Județean nr. 16 Dâmbovița.

În acest sens, s-au introdus în urnă bilete pe care au fost înscrise denumirile următoarelor partide:

1. DREAPTA LIBERALĂ - Iancu Avram
2. ALIANȚA UN OM - Niță Ionuț
3. ALTERNATIVA PENTRU DEMNITATE NAȚIONALĂ - Florin Toader
4. PARTIDUL NAȚIUNEA ROMÂNĂ - Costel Atudorei
5. PARTIDUL NOUA ROMÂNIE - Mircea Vasile
6. PARTIDUL NEAMUL ROMÂNESC - Tîrcă Niculae

Astfel, în urma tragerii la sorți efectuată în data de 01.10.2019, în prezența membrilor biroului şi a persoanelor delegate de formațiunile politice neparlamentare, au fost extrase următoarele formațiuni politice:

1. DREAPTA LIBERALĂ - Iancu Avram

2.PARTIDUL NEAMUL ROMÂNESC - Tîrcă Niculae

 Drept urmare, BIROUL ELECTORAL JUDEȚEAN NR. 16 DÂMBOVIȚA se completează cu:

* Domnul Iancu Avram
* Domnul Tîrcă Niculae

**PREȘEDINTE**, **LOCȚIITOR**,

 **Judecător Erculescu Narcis Judecător Diaconescu Mihaela**

**Membri:**

**Judecător Ștefan Florina Doina**

**Ec. Cosma Alice**

**Ioniță Ștefan**

**Coman Angelica**

**Antonescu Sergiu – Vladimir**

**Irimescu Mihail – Emilian**

**Goglea Constantin**

**Târgoviște**

**Nr. 39/01.10.2019**